10. ΝΟΜΟΣ υπ’ αριθ. 2340 της 26/28 Μαρτ. 1953 (ΦΕΚ Α΄ 73) Περί επεκτάσεως των διατάξεων της παρ. 6 του άρθρ. 24 του κωδικοποιημένου Νόμ. 4952/1931 και επί αποστολών εις το εξωτερικόν Ανωτάτων Αξιωματικών. Άρθρον μόνον.-1.Αι διατάξεις της παρ. 6 του άρθρ. 24 του Κωδικοποιημένου Νόμ. 4952/1931 «περί οργανώσεως της Κεντρικής Πρεσβευτικής και Προξενικής υπηρεσίας του Υπουργείου Εξωτερικών», ως αύτη αντικατεστάθη δια της παρ. 1 του άρθρ. 5 του από 12/13 Δεκ. 1932 Π.Δ/τος «περί καταργήσεως, αναστολής ισχύος διατάξεων και μειώσεως αποζημιώσεων του Υπουργείου των Εξωτερικών», εφαρμόζονται από της 1ης Νοεμ. 1951 και επί αποστολών εις το εξωτερικόν Ανωτάτων Αξιωματικών Αρχηγών Γενικών Επιτελείων των Ενόπλων Δυνάμεων, Γενικών Επιθεωρητών Στρατού, ως και Διοικητών Στρατιάς. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Η παρ. 6 του άρθρ. 24 του Κωδ. Νόμ. 4952/31 αντικατασταθείσα δια της παρ. 1 του άρθρ. 5 του Π.Δ. 12.12.32 (ΦΕΚ Α΄ 428/32) έχει ως εξής: «Εις την ανωτέρω ημερησίαν αποζημίωσιν περιλαμβάνονται άπαντα τα έξοδα διαμονής και παραστάσεως, μηδεμιάς ετέρας επιτρεπομένης αποζημιώσεως. Εξαίρεσις, δι’ αποφάσεως του Υπουργικού Συμβουλίου, εφ’ εκάστης ειδικής περιπτώσεως, δύναται να γίνη μόνον προκειμένου περί Αρχηγών Αποστολών, εφ’ όσον ούτοι είναι μέλη της Κυβερνήσεως ή πληρεξουσίων Υπουργών α΄ τάξεως». 